paragraph_text: 250px|desno|thumb|Skupina nudista na plaži Nagost (obnaženost, golost, golotinja) predstavlja stanje u kome osoba ne nosi odjeću. Nošenje odjeće je jedinstvena ljudska karakteristika koja ne postoji u prirodi. Njeno prakticiranje ovisi o nizu čimbenika - prije svega zdravstvenih (nastojanje da se očuva tjelesna toplina ili zaštiti koža od jakih sunčevih zraka), a potom i društvenih. U određenim situacijama je minimalna količina odjeće (npr. koja pokriva nečije genitalije ili "privatne dijelove") prihvatljiva, a u određenim situacijama se očekuje više odjeće. Usprkos tomu, ljudi mogu biti goli u cijelom nizu situacija - tako je kupanje rijetko zamisliti nošenjem odjeće; neke osobe vole spavati gole, a neke prakticiraju nudizam kao svoj životni stil.